Κώστας Καπλάνης

Ο Κώστας Καπλάνης (Σμύρνη, 15 Αυγούστου 1920 - Λος Άντζελες, 2 Μαρτίου 1997) ήταν Έλληνας συνθέτης, από τους σημαντικότερους του ρεμπέτικου ήχου.

Βιογραφία
Ο Καπλάνης ήταν ένα από τα 11 παιδιά μιας οικογένειας Σμυρνιών, οι οποίοι ήρθαν πρόσφυγες στην Ελλάδα (αρχικά στη Χίο), ύστερα από τη Μικρασιατική καταστροφή και εγκαταστάθηκαν στον Πειραιά. Ξεκίνησε να διδάσκεται μπουζούκι από μικρή ηλικία και το 1946 έπαιξε για πρώτη φορά μπουζούκι σε δίσκο, στο τραγούδι του Μανώλη Χιώτη, "Ο Πασατέμπος". Ακολούθησαν τα πολύ γνωστά «Το Μινόρε της Αυγής», «Φέρε μας κάπελα κρασί», «Ψιλή βροχή», «Ένας Αλήτης πέθανε» (που ερμήνευσε η Σωτηρία Μπέλου), «Όμορφη Πειραιώτισσα» κ.α. Το 1954 περιόδευσε στις ΗΠΑ με τη Μαρίκα Νίνου και από τότε εγκαταστάθηκε μόνιμα στην Καλιφόρνια. Η τελευταία του δημόσια εμφάνιση καταγράφηκε το 1993 στο κέντρο «Μετρό» με την Άννα Χρυσάφη, ενώ η τελευταία του σύνθεση ήταν ο δίσκος «Τραγουδοποιείον η Ωραία Ελλάς». Πέθανε στις 2 Μαρτίου 1997 από καρκίνο του παγκρέατος και ετάφη στην Καλιφόρνια.

Παραπομπές

Πηγές
 «Χρονικό 20ου Αιώνα» (Έκδοση «ΔΟΜΙΚΗ» 1997, σελ. 33 & 201)
 Δίφωνο, τεύχος 20, Μάιος 1997 (σελ. 13)

Κατηγορία:Έλληνες τραγουδοποιοί
Κατηγορία:Ρεμπέτες
Κατηγορία:Έλληνες συνθέτες
Κατηγορία:Μικρασιατικός Ελληνισμός